ПРОТОКОЛ № 23

от заседанието на Комисия по правни въпроси 
на Висшия съдебен съвет, проведено на 13 юни 2016 г.

Днес, 13 юни 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:
     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА
			КАРОЛИНА НЕДЕЛЧЕВА- отсъства
 НЕЗАБРАВКА СТОЕВА 

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“.

По внесените допълнителни точки и на основание последвалите разисквания по дневния ред,

КОМИСИЯТА ПО ПРАВНИ ВЪПРОСИ
Р Е Ш И:

Включва в дневния ред следните допълнителни точки:

- Становище по проекта на Закона за физическите лица и мерките за подкрепа.

Д Н Е В Е Н   Р Е Д:

1. ОТНОСНО: Писмо от Изпълнителна агенция „Главна инспекция по труда“ относно извършена проверка в Софийски районен съд.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Пленума на Висшия съдебен съвет да ДОПЪЛНИ решението си по протокол № 2 от 15.01.2003 г., т. 5.1., както следва :
След израза „…през почивните и празничните дни“ да се добави „или когато са на разположение на работодателя…“
1.2. Внася предложението за разглеждане в заседание на Пленума на Висшия съдебен съвет, насрочено за 23.06.2016 г.
1.3. Решението по т. 1 да се изпрати на Комисия „Бюджет и финанси“, за становище относно финансовата обезпеченост.

2. ОТНОСНО: Писмо от председателя на Апелативен съд гр. Бургас относно запазване размера на достигнатото месечно възнаграждение за ранг на съдебен служител при проведен конкурс.

КОМИСИЯТА ПО ПРАВНИ ВЪПРОСИ
Р Е Ш И:

2.1. Съгласно решението на Висшия съдебен съвет по протокол № 37 от 31.07.2014 г. съдебните служители, назначени от един орган на съдебната власт в друг, при условията на чл. 343, ал. 1 и ал. 2 от Закона за съдебната власт запазват размера на достигнатото допълнително месечно трудово възнаграждение.При тези условия съдилищата съдебните служители запазват придобития ранг, съгласно разпоредбата на чл. 146, ал. 3 от Правилника за администрацията.
2.2. Решението по т. 2 да се изпрати на председателя на Апелативен съд гр. Бургас.

3. ОТНОСНО: Писмо от председателя на Районен съд гр. Ихтиман относно допълнителни указания за събиране на вземанията на органите на съдебната власт.

КОМИСИЯТА ПО ПРАВНИ ВЪПРОСИ
Р Е Ш И:

3.1. Да се изпрати на председателя на Районен съд гр. Ихтиман решението на Комисията по протокол № 14 от 04.04.2016 г., т.5.
3.2. Решението на Комисията по правни въпроси по протокол № 38 от 29.10.2012 г., т.2 впоследствие е отменено, тъй като след преразглеждането му Комисията прима, че съдебните разноски имат характера на частни публични вземания. (протокол № 11 от 04.03.2013, т. 3)
3.3. Решението по т. 3 да се изпрати на председателя на Районен съд гр. Ихтиман.

4. ОТНОСНО: Писмо от Министерство на правосъдието относно информация по Механизма за сътрудничество и оценка за периода април – юни 2016 г.

КОМИСИЯТА ПО ПРАВНИ ВЪПРОСИ
Р Е Ш И:

4.1. Възлага на Мартин Величков – главен експерт – юрисконсулт в дирекция „Правна“ да изготви необходимата информация.

5. ОТНОСНО: Заявление от г-жа Юлиана Колева – член на ВСС и председател на Комисията по правни въпроси.

КОМИСИЯТА ПО ПРАВНИ ВЪПРОСИ
Р Е Ш И:

5.1. Отлага разглеждането на т. 5 до структуриране на новата Комисия по правни въпроси към Пленума на Висшия съдебен съвет.

ДОПЪЛНИТЕЛНИ ТОЧКИ:

6. ОТНОСНО: Становище по проекта на Закона за физическите лица и мерките за подкрепа.

КОМИСИЯТА ПО ПРАВНИ ВЪПРОСИ
Р Е Ш И:

6.1. Предлага на Пленума на Висшия съдебен съвет  да ИЗРАЗИ становище по представения проект на Закона за физическите лица и мерките за подкрепа.
6.2. Предлага на Пленума на Висшия съдебен съвет да ИЗПРАТИ на Министерство на правосъдието становището на Пленума на Висшия съдебен съвет, ведно с постъпилите становища от органите на съдебната власт.
6.3. Внася предложението за разглеждане в заседание на Пленума на Висшия съдебен съвет, насрочено за 23.06.2016 г.

ПРЕДСЕДАТЕЛ
НА КОМИСИЯТА:		     /П/
                          ЮЛИАНА КОЛЕВА